Пантыфік адзначыў, што яшчэ адной уласцівасцю, якой павінен валодаць Касцёл, з’яўляецца давер да Бога, Які ніколі не падвядзе. Пра гэта сведчаць словы першага чытання: “І пакіну сярод цябе народ пакорны і бедны, і яны будуць шукаць прытулку ў імені Пана” (Саф 3, 12). Таму Касцёл павінен быць пакорлівым, адчуваць сваю грэшнасць, убогасць, а яго сэрца павінна быць прывязана толькі да багацця Божага. І калі ў яго ёсць уласнасць, то толькі для таго, каб кіраваць ім для патрэб бедных, давяраючы Богу. Касцёл не можа забывацца, што толькі Бог можа забяспечыць тым, што для яго добрае. Святы Айцец адзначыў, што першасьвятары не разумелі гэтага, і таму Езус павінен быў сказаць ім, што грэшнікі перад імі ўвойдуць ў Валадарства Нябеснае.